# **DECIZIA ETAPEI DE ÎNCADRARE**

## Nr. 55 din 19.05.2016

PROIECT

Ca urmare a solicitării de emitere a acordului de mediu adresate de **Obarsia Closani**, cu sediul în Str. Principala, Nr. 256, Obarsia-Closani, Judetul Mehedinţi, prin Murdeală Iacob, cu adresa , înregistrată la APM Mehedinti cu nr. 5157/26.04.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.05.2016, că proiectul „**Renovare şi modernizare pod strada La mori în comuna Obîrşia Closani, judeţul Mehedinţi”,** propus a fi amplasat în intravilanul comunei Obîrşia Cloşani, **nu** **se supune evaluării impactului** **asupra mediului şi nu se supune** **evaluării adecvate**.

 Justificarea prezentei decizii:

 I. **Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele**:

a) proiectul se încadrează în prevederile Hotărârii Guvernului nr. 445/2009, anexa nr. 2, punctul 13. a) Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.

b) mărimea proiectului:

▪ terenul pe care se execută lucrările este situat în intravilanul comunei Obîrşia Cloşani şi aparţine domeniul public al comunei; folosinţa şi destinaţia conform PUG aprobat este de zonă drumuri publice; podul propus spre renovare este poziţionat peste pârâul Brebina;

▪ suprafaţa terenului ocupată de lucrare este: 218 mp- pod şi rampe de racordare; 240 mp lucrări de amenajare a albiei; podul proiectat are o lungime de 7,50 m, 2 aripi de câte 5 m fiecare, 2 rampe de câte 12 m fiecare; secţiunea transversală are dimensiunile interioare de 5,00 m x 5,50 m;……………… şi din avizul de ape

▪ proiectul propune şi lucrări de curăţire a albiei minore a pârâului de deşeuri, vegetaţie, resturi generate de lucrările de dezafectare a podului existent;

▪ sistemul propus cuprinde: conductele din ţeavă de oţel 2Dn 600; izolaţie din spumă dură de poliuretan (PUR); manta de protecţie din polietilenă dură de înaltă densitate (PE-HD); sistem de supraveghere şi semnalizare avarii

c) utilizarea resurselor naturale: nu se folosesc resurse naturale din zona lucrărilor;

d) producţia de deşeuri: în timpul lucrărilor se pot genera deşeuri din construcţie (demolări ale straturilor existente şi pământ excavat, piatră; beton; amestec de materiale de construcţie); lemn; deşeuri menajere; deşeuri metalice;

e) riscul de accident: se vor respecta regimul de depozitare, manipulare şi utilizare a materialelor, deşeurilor, combustibililor şi lubrefianţilor, utilajelor şi mijloacelor de transport, prin grija constructorului lucrărilor; se va întocmi un Plan de prevenire şi combatere a potenţialelor accidente, a situaţiilor de risc sau a altor situaţii neprevăzute în faza de construcţie;

 f) relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

 g) capacitatea de absorbţie a mediului: nu este cazul, se execută lucrări de modernizare a unui obiectiv existent; lucrările se încadrează în cadrul natural fără a agresa sau afecta organizarea existentă a teritoriului;

 h) zonele de protecţie specială: amplasamentul este situat în Parcul Natural Geoparcul Platoul Mehedinţi, sit de importanţă comunitară, V.6, ROSCI0198 avizul

 i) ariile în care standardele de calitate a mediului stabilite de legislaţia în vigoare au fost deja depăşite: nu este cazul;

 j) ariile dens populate: nu este cazul;

 k) peisajele cu semnificaţie istorică, culturală şi arheologică: nu este cazul; în zona lucrărilor nu sunt obiective de patrimoniu sau situri arheologice;

 l) extinderea impactului: local, numai în zona de lucru, pe perioada de execuţie;

 m) natura transfrontieră a impactului: nu este cazul

 n) mărimea şi complexitatea impactului: impact redus

 o) probabilitatea impactului: redus, local, temporar, datorat lucrărilor de construcţie

 p) durata, frecvenţa şi reversibilitatea impactului: redusă

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:** nu este cazul

 **III. Condiţiile de realizare a proiectului:**

 În timpul executării lucrărilor, aveţi obligaţia respectării măsurilor de prevenire şi de diminuare a impactului asupra factorilor de mediu, astfel:

1.factor de mediu apă:

-se vor respecta condiţiile impuse în Avizul

-lucrările nu se vor executa în perioade cu debite ale cursului de apă; se vor solicita Administraţiei Bazinale de Apă Jiu date cu privire la prognoza debitelor şi nivelelor în zona în care se executa lucrările;

-se va asigura gestionarea corectă a materiilor prime şi a materialelor necesare lucrărilor, precum şi a deşeurilor rezultate; depozitarea acestora se va face în locuri amenajate (platforme de depozitare), prevăzute cu şanţuri perimetrale de gardă; este interzisă depozitarea lor pe malul sau în albia pârâului Brebina;

-operaţiile de alimentare cu carburanţi a utilajelor şi mijloacelor de transport, de intervenţii, se vor executa în cadrul staţiilor de distribuţie; pentru cazurile speciale, în care acestea totuşi se impun, ele se vor desfăşura pe o platformă amenajată în acest scop, evitând scurgerile accidentale de produse petroliere; se va asigura dotarea cu materiale absorbante pentru intervenţie în astfel de situaţii;

 2. factor de mediu aer:

 -menţinerea în stare bună de funcţionare a utilajelor şi a mijloacelor de transport;

 -alimentarea cu carburanţi a utilajelor şi mijloacelor de transport se va face în cadrul staţiilor de distribuţie carburanţi, sau după caz, în cadrul organizării de şantier;

 -drumurile de acces vor fi permanent întreţinute prin nivelare şi stropire cu apă, pentru a restrange aria de emisii de praf;

 -lucrările care generează particole în suspensie, de genul celor de îndepărtare a vegetaţiei, îndepărtare a solului, modelarea suprafeţelor şi manipularea materialelor şi a deşeurilor generate, se vor executa cu mare atenţie; ele vor fi reduse în perioadele cu vânt puternic, perioade când se va realiza stropirea accentuată a suprafeţelor; materialele respective vor fi depozitate în interiorul unei zone delimitate astfel încât să nu constituie sursă de poluare prin particule care pot fi antrenate către obiectivele învecinate;

 -mijloacele de transport încărcate cu materiale ce pot genera pulberi (praf), vor fi acoperite;

 3. factor de mediu sol:

-pentru obiectivele conexe necesare, respectiv drumuri de acces, organizare de şantier, construcţii provizorii, se vor ocupa suprafeţe de teren cât mai reduse posibil; se recomandă ca aceste obiective să fi realizate cu amenajări minime şi să se folosească drumurile de acces existente, evitându-se blocarea acestora în timpul lucrărilor;

-de asemenea, aşa cum s-a menţionat şi la factorul de mediu apă, se va asigura gestionarea corectă a materiilor prime şi a materialelor necesare lucrărilor, precum şi a deşeurilor rezultate; depozitarea acestora se va face în locuri amenajate (platforme de depozitare), prevăzute cu şanţuri perimetrale de gardă; este interzisă depozitarea lor direct pe sol, sau pe marginea drumurilor din zonă; operaţiile de alimentare cu carburanţi a utilajelor şi mijloacelor de transport, de intervenţie/mici reparaţii se vor executa în cadrul staţiilor de distribuţie carburanţi; pentru cazurile în care se impune ca aceste operaţiuni să se desfăşoare la locul lucrarilor, se va folosi o platformă amenajată în acest scop, evitând scurgerile accidentale de produse petroliere; se va asigura dotarea cu materiale absorbante pentru intervenţie în astfel de situaţii;

-în cadrul organizării punctelor de lucru, vor fi amenajate grupuri sanitare de tip ecologic, care vor fi periodic vidanjate;

4.gospodărirea deşeurilor şi a preparatelor periculoase:

-se estimează că lucrările propuse vor genera următoarele tipuri de deşeuri: piatră; beton; pământ şi alte materiale excavate; amestec de materiale de construcţie; lemn; resturi vegetale; deseuri menajere; deseuri metalice;

 -toate tipurile de deşeuri vor fi stocate temporar, pe tipuri de deşeuri, în recipienţi şi în spaţii amenajate;

-punctele de lucru vor dispune de facilităţi pentru stocarea temporară, controlată, selectivă a deşeurilor;

-deşeurile, în afara celor menajere, vor fi ulterior predate societăţilor autorizate pentru colectare şi tratare/recuperare;

-deşeurile menajere vor fi colectate în recipienţi şi vor fi transportate, de comun acord cu Primăria Obârşia Cloşani, de către societatea de salubrizare autorizată care operează în zonă;

-se interzice depozitarea necontrolată a oricarui tip de deşeu la locul lucrărilor, pe sol sau în apă, precum şi de-alungul drumurilor de acces;

-la terminarea lucrărilor, toate deşeurile rezultate din activitatea de demontare a construcţiilor şi a altor amenajări provizorii, precum şi din activitatea de refacere a amplasamentelor, se vor depozita temporar în locuri amenajate, îngrădite şi se vor transporta ulterior de la locul lucrărilor;

-respectarea regimului de depozitare, manipulare şi utilizare a combustibililor şi lubrefianţilor

5.populaţie, sănătate, zgomot, vibraţii, peisaj:

-alegerea unor trasee optime de transport;

-menţinerea în stare bună de funcţionare a utilajelor şi a mijloacelor de transport, cu respectarea normelor privind lubrefierea şi întreţinerea angrenajelor;

-reducerea timpului de funcţionare a utilajelor, evitând suprasolicitarea acestora;

-semnalizarea corespunzătoare a lucrărilor şi dirijarea traficului în zonă;

-reducerea vitezei la 30 km/h pentru traficul greu prin localitate;

-curăţirea roţilor utilajelor şi mijloacelor de transport;

-refacerea şi readucerea la starea iniţială a terenurilor ocupate temporar;

 7.prevederi privind amplasamentului destinat staţionării mijloacelor de transport şi utilajelor, precum şi depozitării materiilor prime, materialelor, deşeurilor, după caz:

 7.1.constructorul lucrărilor are obligaţia amenajării acestei locaţii; amenajarea ei se va face astfel încât să se asigure următoarele condiţii :

-va fi stabilită pe suprafeţe de teren cât mai restrânse posibil, fără a fi necesară defrişarea vegetaţiei în acest scop;

-se recomandă ca aceste obiective să fi realizate doar cu amenajările strict necesare;

 7.2. platformele vor fi betonate sau pietruite şi prevăzute cu: facilităţi de colectare şi stocare temporară a apelor uzate precum şi a deşeurilor; stoc permanent de produse absorbante pentru pierderile accidentale de produs petrolier;

 7.3. vor fi delimitate locurile de depozitare a materiilor prime, materialelor şi deşeurilor; de asemenea, va fi asigurată paza şi siguranţa utilajelor şi a maşinilor;

8.condiţii impuse la terminarea lucrărilor:

-demontarea şi evacuarea construcţiilor şi a altor amenajări din cadrul obiectivelor conexe (organizare de şantier sau amplasament temporar destinat utilajelor şi materialelor, după caz) şi eventual a celor provizorii de la locul lucrărilor;

-toate suprafeţele de teren care au fost ocupate cu lucrări, vor fi renaturate corespunzător şi vor fi redate folosinţelor iniţiale;

 **Menţiuni**:

 1.În condiţiile în care proiectul nu suferă modificări, Decizia etapei de încadrare îşi păstrează valabilitatea pe toată perioada punerii în aplicare a acestuia.

 2.Titularul va notifica în scris A.P.M. Mehedinţi în următoarele cazuri:

-în situaţia în care, după emiterea prezentului act, proiectul a suferit modificări;

-la finalizarea proiectului, pentru verificarea respectării prevederilor din prezentul act

-la punerea în funcţiune a sistemului centralizat de alimentare cu apă, pentru obţinerea autorizaţiei de mediu

 3.Revizuirea deciziei etapei de încadrare este obligatorie în toate situaţiile în care:

-apar elemente noi cu impact asupra mediului, necunoscute la data emiterii ei;

-prevederile unor noi reglementări legale o impun;

-s-a luat decizia respectivă, în urma analizării notificării depuse de titular

 Proiectul propus nu necesită parcurgerea celorlalte etape ale procedurii de evaluare adecvată.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **Şef serviciu**

 Întocmit,